Broj: 02-04-53618-1/24

Sarajevo, 11.12.2024. godine

**SKUPŠTINA KANTONA SARAJEVO**

**N/r Predsjedavajući Skupštine Kantona Sarajevo**

**PREDMET:** Amandman Vlade Kantona Sarajevo na prijedlog Odluke o oslobađanju troškova školarine studenata Univerziteta u Sarajevu prema postignutim rezultatima u studijskoj 2023./2024. godini

U skladu sa članom 151. i 152. Poslovnika Skupštine Kantona Sarajevo („Službene novine Kantona Sarajevo broj: 41/12 - Drugi novi prečišćeni tekst, 15/13, 47/13, 47/15, 48/16, 9/20, 14/20, 16/22, 17/22 – Ispravka i 47/24), Vlada Kantona Sarajevo na **81. vanrednoj** sjednici održanoj dana **11.12.2024.** godine, zauzela je stav i podnosi sljedeći amandman na prijedlog Odluke o oslobađanju troškova školarine studenata Univerziteta u Sarajevu prema postignutim rezultatima u studijskoj 2023./2024. godini, i to:

1. **VLADA KANTONA SARAJEVO PODNOSI SLJEDEĆI AMANDMAN:**
2. **Amandman Vlade Kantona Sarajevo na prijedlog Odluke o oslobađanju troškova školarine studenata Univerziteta u Sarajevu prema postignutim rezultatima u studijskoj 2023./2024. godini**

**A M A N D M A N I**

U prijedlogu Odluke dodaje se nova tačka Ia. koja glasi:

„Procenat od 20% iz tačke I utvrđuje se na način da za studenta prvog i drugog ciklusa studija i integrisanog studija, koji plaća školarinu i prvi put je upisan u tekuću studijsku godinu i koji je položio sve ispite iz tekuće studijske godine, aprema postignutom prosjeku iz tekuće studijske godine, spada u 20% studenata sa najvišim prosjekom, oslobođen je plaćanja školarine za nastavak studija na tom ciklusu.

Redovni studenti koji plaćaju školarinu sa istog studijskog programa i iste studijske godine i zadovoljavaju ove propisane uslove, rangiraju prema postignutoj prosječnoj ocjeni zaključno sa zadnjim danom akademske godine, odnosno 30.09. prvih 20% rangiranih na listi stiče pravo na oslobađanje školarine za nastavak studija na tom ciklusu. U slučaju da je broj kandidata na rang listi jednak ili manji od 5, tada se oslobađa prvi sa liste. Ukoliko je broj studenata na listi između 6 i 10, oslobađaju se prva dva kandidata sa liste. Ukoliko 20% nije cijeli broj, broj studenata koji se oslobađaju od plaćanja zaokružuje se na naredni cijeli broj.

Ukoliko ima više studijskih programa, na svakom studijskom programu se vrši oslobađanje po prethodno utvrđenom principu sa svake godine po 20% najboljih koji su ispunili utvrđene kriterije.“.

**O b r a z l o ž e nj e**

Vlada Kantona Sarajevo predlaže navedeni amandman da se zakonska odredba oslobađanja troškova studija 20% najuspješnijih studenata primjenjuje na način i pod uslovima propisanim samom odredbom, a u odnosu na ciklus studija, jer je na takav način jedino moguće obezbijediti ekselentnost studenata, čemu i teži sama zakonska odredba.

Na način kako je propisano Statutom i Pravilima „da se rangiranje vrši posljednjeg dana akademske godine i to za svaki studijski program i svaku godinu studija pojedinačno“ u praksi to može značiti i oslobađanje troškova studija 20% najuspješnijih od dovoljno uspješnih studenata za prelazak u narednu godinu (po automatizmu za svaku studijsku godinu i svaki studijski program na Univerzitetu u Sarajevu), a što Ministarstvo cijeni da nije svrha niti intencija ove zakonske odredbe.

Slijedom navedenog proizilazi da je i Instrukcija Univerziteta u Sarajevu suprotna članu 31. stav (5) Zakonu o visokom obrazovanju.

Član 43. st. (1) i (2) Pravila glasi:

„(1) Student prvog i drugog ciklusa studija i integrisanog studija koji plaća školarinu i prvi put je upisan u tekuću studijsku godinu i koji je položio sve ispite iz tekuće studijske godine te prema postignutom prosjeku iz tekuće studijske godine spada u 20% studenata sa najvišim prosjekom, oslobođen je plaćanja školarine za nastavak studija na tom cilusu.

(2) Procenat iz stava (1) utvrđuje se na način da se redovni studenti koji plaćaju školarinu sa istog studijskog programa i iste studijske godine i zadovoljavaju uslove utvrđene stavom (1) rangiraju prema postignutoj prosječnoj ocjeni zaključno sa zadnjim danom akademske godine, odnosno 30.09. prvih 20% rangiranih na listi stiče pravo na oslobađanje školarine za nastavak studija na tom ciklusu. U slučaju da je broj kandidata na rang listi jednak ili manji od 5, tada se oslobađa prvi sa liste. Ukoliko je broj studenata na listi između 6 i 10, oslobađaju se prva dva kandidata sa liste. Ukoliko 20% nije cijeli broj, broj studenata koji se oslobađaju od plaćanja zaokružuje se na naredni cijeli broj.“.

Iz citiranih odredbi Statuta i Pravila proizilazi da je ovim propisima utvrđeno:

* da se rangiranje vrši posljednjeg dana akademske godine, i to za svaki studijski program i svaku godinu studija pojedinačno, a što nije na takav način propisano članom 31. stav (5) Zakona o visokom obrazovanju,
* da je zakonski uslov propisan članom 31. stav (5) odnosno „postignuti prosjek iz prethodne studijske godine“, članom 43. stav (1) Pravila u potpunosti izmijenjen na način da je propisan „postignuti prosjek iz tekuće studijske godine“, te proizilazi da je navedeno u suprotnosti sa članom 31. stav (5) Zakona o visokom obrazovanju kojim je propisano da student koji plaća školarinu i prvi put je upisan u tekuću godinu i koji je položio sve ispite iz tekuće školske godine i prema postignutom prosjeku iz prethodne studijske godine spada u 20% studenata sa najvišim prosjekom, oslobođen je plaćanja školarine za nastavak studija na tom ciklusu.

**P R E M I J E R**

**Nihad Uk**

Dostaviti:

1. Predsjedavajući Skupštine Kantona Sarajevo,
2. Skupština Kantona Sarajevo,
3. Zamjenici predsjedavajućeg Skupštine Kantona Sarajevo (3x),
4. Sekretar Skupštine Kantona Sarajevo,
5. Premijer Kantona Sarajevo,
6. Ministarstvo za nauku, visoko obrazovanje i mlade Kantona Sarajevo,
7. Evidencija,
8. A r h i v a.